Venäjän SFNT:n kommunistinen puolue

Venäjän sosialistisen federatiivisen neuvostotasavallan kommunistinen puolue ( ,  KP RSFSR ) oli viimeisin ja lyhytaikaisin Neuvostoliiton kommunistisen puolueen (NKP) jäsenpuolueista. Yleisesti "Venäjän kommunistisena puolueena"O'Connor, Kevin. Intellectuals and Apparatchiks: Russian Nationalism and the Gorbachev Revolution. Lanham, MD: Lexington Books, Rowman & Littlefield, 2006. p. 165. tunnettu Venäjän SFNT:n alueen kattanut puolue perustettiin kesäkuussa 1990.Harris, Jonathan. Subverting the System: Gorbachev's Reform of the Party's Apparat, 1986–1991. Lanham, MD: Rowman & Littlefield, 2005. pp. 110–3. Se oli myös NKP:n jäsenpuolueista suurin: perustettaessaan sen jäsenistö muodosti noin 58 prosenttia koko NKP:n jäsenkunnasta.Backes, Uwe. Communist and Post-Communist Parties in Europe. Göttingen: Vandenhoeck & Ruprecht, 2008. 437 Poliittisesti puolue oli Gorbatšovin hallintoa vastustaneiden vanhoilliskommunistien tukikohta. 

Venäjän SFNT:n kommunistisen puolueen suora seuraaja on nykyinen Venäjän federaation kommunistinen puolue (KPFR), joka katsoo samalla siten olevansa myös Neuvostoliiton kommunistisen puolueen seuraaja.https://kprf.ru/party/

 Tausta 
Historiallisesti Venäjän SFNT oli ainoa neuvostotasavalta, jolla ei ollut omaa kommunistista puoluettaan, koska Neuvostoliiton kommunistinen puolue oli alkujaan ollut Venäjän kommunistinen puolue (bolsevikit). Puolueeseen kuuluva Venäjän SFNT:n kansalainen oli NKP:n suorajäsen. Vuonna 1947 NKVD itse asiassa syytti Leningradin jutun epäiltyjä aikeista perustaa Venäjän SFNT:lle oma puolue.Harris, Jonathan. Subverting the System: Gorbachev's Reform of the Party's Apparat, 1986–1991. Lanham, MD: Rowman & Littlefield, 2005. pp. 110–3.Buttino, Marco. In a Collapsing Empire: Underdevelopment, Ethnic Conflicts and Nationalisms in the Soviet Union. Milano: Feltrinelli, 1993. p. 61 

Vuonna 1989 NKP:n Gorbatšovin-vastainen siipi käynnisti hankkeen autonomisen Venäjän SFNT:n kommunistisen puolueen perustamiseksi.Harris, Jonathan. Subverting the System: Gorbachev's Reform of the Party's Apparat, 1986–1991. Lanham, MD: Rowman & Littlefield, 2005. pp. 110–3. Kesäkuussa 1989 Galina Litvinova julkaisi Naš sovremennikissä artikkelin, jossa väitettiin venäläisten taantuneen neuvostoaikana ja vaadittiin Venäjän SFNT:n kommunistisen puolueen keskuskomitean perustamista.http://www.hrono.ru/libris/lib_l/litvinova_nac.htmlO'Connor, Kevin. Intellectuals and Apparatchiks: Russian Nationalism and the Gorbachev Revolution. Lanham, MD: Lexington Books, Rowman & Littlefield, 2006. p. 148

 Valmistelut 
Venäjän SFNT:n kommunistinen puolue syntyi Leningrad-lähtöisten apparatšikkien ja isovenäläisten kansallispatrioottien liittoumana. Yhdistynyt työväenrintama oli yksi uuden puoluejärjestön keskeisistä tukijoista.O'Connor, Kevin. Intellectuals and Apparatchiks: Russian Nationalism and the Gorbachev Revolution. Lanham, MD: Lexington Books, Rowman & Littlefield, 2006. pp. 178–9. 

Gorbatšovilla oli vaikeuksia yrittää estää venäläisen puoluejärjestön muodostamista. Monet NKP:n venäläisjäsenistä, jotka eivät välttämättä olleet kovan linjan vanhoilliskommunistien kannattajia, tukivat pyrkimyksiä venäläisen puoluejärjestön perustamiseksi. Gorbatšovin aloitteesta perustettiin vuoden 1989 lopulla kommunistisen puolueen RSFSR-toimisto, jonka tarkoituksena oli estää itsenäisen Venäjän kommunistisen puolueen muodostuminen. Tämä ei kuitenkaan pysäyttänyt kysyntää ja vaatimuksia Venäjän SFNT:n oman puolueen perustamiselle. Vasta perustettu RSFSR-toimistokin vaati Venäjän SFNT:n kommunistisen puolueen perustamista. Tämä kehityskulku oli nöyryyttävää Gorbatšoville, koska se osoitti, ettei tämä enää täysin hallinnut puolueorganisaatiota.Harris, Jonathan. Subverting the System: Gorbachev's Reform of the Party's Apparat, 1986–1991. Lanham, MD: Rowman & Littlefield, 2005. pp. 110–3. 

Ennen uuden puoluejärjestön perustamista keskusteltiin uuden puolueen nimestä. Tšetšeenien ja inguušien ASNT:n kommunistit halusivat uuden puolueen olevan pelkän Venäjän sijaan koko federaation eli SFNT:n kommunistinen puolue. Puoluekokous päätettiin jakaa kahteen istuntokertaan, jotka järjestettiin ennen ja jälkeen Neuvostoliiton kommunistisen puolueen 28. puoluekokouksen.Ogushi, Atsushi. The Demise of the Soviet Communist Party. London: Routledge, 2008. pp. 100–1

 Ensimmäinen puoluekokousistunto 
Venäjän SFNT:n kommunistisen puolueen perustamiskokouksen ensimmäinen istunto alkoi Moskovassa 19. kesäkuuta 1990.Ogushi, Atsushi. The Demise of the Soviet Communist Party. London: Routledge, 2008. pp. 100–1 White, Stephen, Graeme J. Gill, and Darrell Slider. The Politics of Transition: Shaping a Post-Soviet Future. Cambridge, ENG, UK: Cambridge University Press, 1993. p. 132 Puoluekokoukseen osallistui 2768 edustajaa. Pääsihteeriksi oli kolme ehdokasta: 1. sihteeri Valentin Kuptsov, Ivan Polozkovin ja Oleg Lobovin (Armenian kommunistisen puolueen 2. sihteeri). Gorbatšovin ja koko yleisliittolaisen johdon tukema Kuptsov kärsi kovan tappion. Hän sai vain 343 puoltoääntä, kun taas 2 278 edustajaa äänesti vastaan. Polozkov sai 1 017 puoltoääntä ja 1 604 vastaan, kun taas Lobov sai 848 ääntä ja 1 773 ääntä vastaan. Toinen äänestyskierros järjestettiin Polozkovin ja Lobovin välillä. Polozkov sai 1396 ääntä ja Lobov 1066. Perustajakokouksen ensimmäinen istunto päättyi 23. kesäkuuta 1990.  

Polozkov oli Krasnodarista kotoisin oleva kovan linjan kannattaja.White, Stephen, Graeme J. Gill, and Darrell Slider. The Politics of Transition: Shaping a Post-Soviet Future. Cambridge, ENG, UK: Cambridge University Press, 1993. p. 132 Valintansa jälkeen Polozkov yritti etääntyä Nina Andrejevan edustaman jyrkimmän linjan kannattajista, ja yritti hakea sovittelijan roolia Gorbatšovin, Boris Jeltsinin ja Venäjän SFNT:n kommunistisen puolueen välillä.Harris, Jonathan. Subverting the System: Gorbachev's Reform of the Party's Apparat, 1986–1991. Lanham, MD: Rowman & Littlefield, 2005. pp. 110–3.

 Toinen istunto 
Venäjän SFNT:n kommunistisen puolueen perustamiskokouksen toinen istunto pidettiin  4. syyskuuta - 6. syyskuuta 1990. Toisessa istunnossa valittiin puolueeseen 272 keskuskomitean jäsentä ja 96 keskusvalvontakomission jäsentä.   Tähänmennessä poliittinen kamppailu oli kärjistynyt. Polozkov kehotti Venäjän SFNT:n kommunisteja vastustamaan Jeltsinin hallituksen suunnitelmia kapitalismin palauttamiseksi. RSFSR: n kommunistisella puolueella oli noin 40% paikoista juuri perustetussa Venäjän SFNT:n korkeimmassa neuvostossa. Harris, Jonathan. Subverting the System: Gorbachev's Reform of the Party's Apparat, 1986–1991. Lanham, MD: Rowman & Littlefield, 2005. p. 128

 Poliittinen asema 
Uuden puolueorganisaation pääryhmät olivat reformistit, vanhoilliset ja venäläisnationalistit. Polozkovilla oli tärkeä asema puolueen määrittelemisessä perestroikan vastaisena oppositiona. O'Connor, Kevin. Intellectuals and Apparatchiks: Russian Nationalism and the Gorbachev Revolution. Lanham, MD: Lexington Books Rowman & Littlefield, 2006. pp. 179, 223, 291 Hänen passiivinen johtamistyylinsä altisti kuitenkin hänet hyökkäyksille joka suunnasta, Venäjän SFNT:n korkeimman neuvoston edustajat syyttivät häntä lempeydestä Gorbatsovia kohtaan, kun taas Kaliningradin kommunistit arvostelivat häntä Jeltsin-vastaisuudesta. Harris, Jonathan. Adrift in Turbulent Seas: The Political and Ideological Struggles of Ivan Kuz'mich Polozkov. Center for Russian and East European Studies, Univ. of Pittsburgh, 1993. p. 26 

Venäjän SFNT:n kommunistisen puolueen perustaminen loi järjestöongelmia Neuvostoliiton kommunistiselle puolueelle, koska puolueiden jäsenmaksut oli tarkoitus maksaa jäsenpuolueelle. Jotkut alemman tason puolueorganisaatiot kuitenkin jatkoivat jäsenmaksujen maksamista suoraan yleisliittolaiselle puolueelle protestoiden näin kovan linjan johtamaa Venäjän SFNT:n kommunistista puoluetta.. Ogushi, Atsushi. The Demise of the Soviet Communist Party. London: Routledge, 2008. pp. 121–2. Puolueesta tuli Isänmaallisten voimien koordinointikomitean jäsen. Komitea kampanjoi maaliskuun 1991 kansanäänestyksen puolesta.O'Connor, Kevin. Intellectuals and Apparatchiks: Russian Nationalism and the Gorbachev Revolution. Lanham, MD: Lexington Books, Rowman & Littlefield, 2006. p. 250

 Polozkovin erottaminen 
Polozkov erotettiin Venäjän SFNT:n kommunistisen puolueen johdosta 6. elokuuta 1991 kolme päivää sen jälkeen, kun hän oli kutsunut Gorbatšovia petturiksi. Kuptsov nimitettiin puolueen uudeksi pääsihteeriksi. O'Connor, Kevin. Intellectuals and Apparatchiks: Russian Nationalism and the Gorbachev Revolution. Lanham, MD: Lexington Books, Rowman & Littlefield, 2006. p. 265

 Puolueen kieltäminen 
Vanhoillisten vallankaappausyrityksen epäonnistuttua jäsentasavallat kielsivät paikalliset kommunistipuolueensa. Näin teki myös Jeltsin, joka antoi 23. elokuuta 1991 asetuksen "Venäjän SFNT:n kommunistisen puolueen toiminnan keskeyttämisestä'". Kaksi päivää myöhemmin asetus nro 90 määräsi puolueen toiminnan lakkautettavaksi ja sen varat siirrettäväksi Venäjän SFNT:lle. Marraskuun 6. päivä 1991 Jeltsin antoi lopullisen asetuksen puolueen lakkauttamista kieltäen käytännössä jo lopetetun puolueen. Ogushi, Atsushi. The Demise of the Soviet Communist Party. London: Routledge, 2008. p. 147 Ra'anan, Uri, Keith Armes, and Kate Martin. Russian Pluralism, Now Irreversible? New York: St. Martin's Press, 1992. pp. 82–3. 

Venäjän SFNT:n kommunistisen puolueen lakkauttaminen aloitti Venäjän perustuslakituomioistuimen ensimmäisen ja sen toimintahistorian pisimmän oikeusjutun. Tuomistuin teki lopulta päätöksen, jonka mukaan presidentin antamat asetukset olivat laillisia ja Venäjän SFNT:n kommunistinen puolue ei ollut erillinen osa Neuvostoliiton kommunistisesta puolueesta vaan sen osa, mutta siltikään Venäjän SFNT:n kommunistisen puolueen puolueorgaaneja ei voinut pitää vastuullisena NKP:n toiminnasta. Huolimatta siitä, että Neuvostoliiton kommunistinen puolue oli kielletty, ei se estänyt kommunistisen puolueen toimintaa Venäjällä. 

Näin ollen 14. helmikuuta 1993 toisessa ylimääräisessä puoluekokouksessa perustettiin Venäjän federaation kommunistinen puolue, joka julisti itsensä Venäjän SFNT:n kommunistisen puolueen seuraajaksi.American University (Washington, D.C.), and Moskovskiĭ gosudarstvennyĭ universitet im. M.V. Lomonosova. Demokratizatsiya: The Journal of Post-Soviet Democratization, Volume 4. Washington, DC: Quality Press of the Southern Tier, 1996. p. 174 Uudeksi puoluejohtajaksi tuli Gennadi Zjuganov,O'Connor, Kevin. Intellectuals and Apparatchiks: Russian Nationalism and the Gorbachev Revolution. Lanham, MD: Lexington Books, Rowman & Littlefield, 2006. p. 265 joka oli ollut Venäjän SFNT:n kommunistisen puolueen ideologinen sihteeri ja pääsihteeristön jäsen.Lentini, Peter. Elections and Political Order in Russia: The Implications of the 1993 Elections to the Federal Assembly. Budapest, HU: Central Europ. Univ. Press, 1995. p. 274 

Venäjän Federaation kommunistinen puolue on tällä hetkellä suurin ja merkittävin Neuvostoliiton kommunistisen puolueen seuraajapuolueista.

 Lähteet 

Luokka:Kommunistiset puolueet
Luokka:Venäjän puolueet